04/01/2013 | Administración LocalMunicipal
Cerceda
Secretaría
Declaración de desistimento de Promociones Riogali, SL

Intentada a notificación a PROMOCIONES RIOGALI, S. L. e devolta polo servizo de Correos por resultar caducado o envío na dirección que consta no expediente, según dispón o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procédese á súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación, informándolles do seguinte: Notifícase a PROMOCIONES RIOGALI, S. L. que: O Alcalde-Presidente deste Concello o día 27/07/2012 dictou o seguinte Decreto que se transcribe: “Presentada por PROMOCIONES RIOGALI, S. L. solicitude de ampliación de edificio a 61 vivendas nun solar sito na Avda. de Galicia e rúa dos Arrieiros (Cerceda) no Rexistro Xeral do Concello de Cerceda, con data 16 de abril de 2008 e número de rexistra de entrada nº 1656 Requerido en data 11.05.2009, rexistro de saida nº 1255, para a subsanación no prazo de dez días das deficiencias existentes na solictude, e recibida a notificación en data 14.05.2009 non se presentou no prazo indicado documentación algunha. Ó abeiro do artigo 71.1 da lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, en adiante LRXPAC, en relación cos artigos 90, 91 e 42 da mesma lei, a non cumplimentación das deficiencias na solictude no prazo que sinala o requerimento da Administración, permite a esta a declaración de desistimento na mesma mediante a correspondente resolución. No exercizo das atribucións conferidas á Alcaldía-Presidencia polo artigo 21.1 a) da Lei 7/1985, de 2 de abril, Reguladora das Bases de Réxime Local, Primeiro.- Declarar o desistimento de PROMOCIONES RIOGALI, S. L. na solicitude presentada e declarar concluso o procedemento incoado. Segundo.- Notificar á presente resolución ao interesado.” Contra o presente acto, que pon fin a vía administrativa, poderase interpoñer, de conformidade co preceptuado no artigo 116 da Lei 30/1992, del 26 de novembro, de Réxime Xurídico das Administracións Públicas e do Procedemento Administrativo Común, potestativamente recurso de reposición ante esta Alcaldía-Presidencia, no prazo dun mes contado a partir do seguinte ó da notificación da presente resolución, ou directamente recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación do presente acordo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. No caso de que se interpoña recurso de reposición non se poderá interpor recurso contencioso administrativo ata que non se teña resolto o recurso de reposición, e no prazo de dous meses dende o seguinte da notificación da resolución do citado recurso; ou ben, no prazo de seis meses dende o día seguinte, a que deba terse resolto por silencio o recurso potestativo de reposición. Todo isto sen perxuizo de que poida interpoñer calquer outro que estime convinte en defensa dos seus intereses. Cerceda, 27 de decembro de 2012 O alcalde, José García Liñares